tomron87/hebrew-wikipedia-sentences-corpus huggingface dataset:
מגפת הקורונה התפשטה לגבון ב-12 במרץ 2020. מקרה ההידבקות הראשון בגבון פורסם ב-12 במרץ 2020.
מקרה ההידבקות הראשון בנגיף הקורונה בגבון הוכרז ב-12 במרץ 2020, כאשר נודע כי מדובר בגבר בן 27 שחזר מטיול בצרפת לגבון, תוך שנשא עמו את הנגיף.
נכון ל-15 במרץ 2020, זהו מקרה ההידבקות היחיד שקרה במדינה.
ארבעה ימים לאחר מכן, דווח על שני מקרי הידבקות נוספים.
ב-20 במרץ דווח על מקרה מוות ראשון במדינה.
ב-25 במרץ עלה סך המקרים ל-6. נכון ל-23 באפריל, ישנם 21 חולים, מת אחד ומבריא אחד במדינה.
בתחילת מאי 2020, דווח על חמישה מקרי מוות, 335 מקרי הדבקת (מתוכם אחד במצב קשה) ו-85 מקרי הבראה במדינה.
על רקע המשברים הבריאותיים והכלכליים עקב התרפצות המגפה, ביולי 2020 פרש מתפקידו ראש הממשלה ז'וליין נקוגה בקאלה ומונתה במקומו רוז כריסטיאן רפונדה.
מגפת הקורונה, בה חלו המונים במחלת נגיף קורונה 2019 (COVID-19) החלה בדצמבר 2019 בעיר ווהאן, שבמחוז חוביי בסין, ומשם התפשטה למדינות רבות ובהן איטליה, שבה בין היתר הוטל עוצר על כל חלקי המדינה.
מוקד המגפה היה בעיקר בצפון איטליה ובפרט במחוז לומברדיה.
בתוך לומברדיה ספגה העיר ברגמו פגיעה קשה במיוחד.
המקרים הראשונים של המחלה באיטליה אושרו ב-31 בינואר 2020, כאשר שני תיירים סינים ברומא נבדקו ונמצאו חולים ב-SARS-CoV-2. שבוע לאחר מכן אושפז בבית חולים איטלקי שחזר לאיטליה מהעיר ווהאן שבסין, ואושר כי הוא המקרה השלישי של נגיף הקורונה באיטליה.
מאוחר יותר התגלה מקבץ מקרים, החל מ-16 מקרים שאושרו בלומברדיה ב-21 בפברואר.
60 מקרים נוספים ומקרי המוות הראשונים באיטליה מהמחלה דווחו ב-22 בפברואר.
11 עיריות בצפון איטליה זוהו כמרכזי התפשטות הנגיף והושמו תחת הסגר.
מרבית המקרים החיוביים באזורים האחרים נובעים משני אזורים אלה.
עד 10 במרץ ערכה איטליה 60,761 בדיקות לנגיף.
ב-6 במרץ 2020 פרסמה המחלקה האיטלקית להרדמה, שיכוך כאבים, החייאה וטיפול נמרץ (SIAARTI) הנחיות לאתיקה רפואית והמלצות לגבי סדר טיפול בחולים במצבי עומס.
ב-8 במרץ 2020 הרחיב ראש ממשלת איטליה ג'וזפה קונטה את ההסגר לכל לומברדיה ול-14 מחוזות אחרים, ולמחרת איטליה כולה הושמה תחת בידוד, מה שהציב יותר מ-60 מיליון איש בהסגר.
ב-11 במרץ 2020 אסר קונטה כמעט על כל הפעילות המסחרית למעט סופרמרקטים ובתי מרקחת.
תוצאות הסגר ניכרו תוך כשבועיים מהטלתו - ירידה חדה במספר ההדבקות (בטבלה משמאל).
ב-22 במרץ הודיע ראש ממשלת איטליה ג'וזפה קונטה כי כל העסקים במדינה, למעט העסקים החיוניים, ייסגרו עד 3 באפריל בעקבות התפשטות נגיף הקורונה.
סופרמרקטים, בתי מרקחת, שירותי דואר, שירותים ציבורים חיוניים ובנקים יישארו פתוחים.
ב-19 במרץ 2020 עלה מניין הקורבנות באיטליה על מניין הקורבנות בסין, מוקד התפרצות מגפת הקורונה, וחצה את ה-3,400 קורבנות.
מספר גדול של החולים מקשה על מערכת הבריאות באיטליה לטפל בהם באופן יעיל.
26 במרץ 2020 היה יום שיא במספר הקורבנות שמתו מנגיף הקורונה באיטליה; באותו יום מתו 919 איש מהנגיף.
החל ב-22 במרץ 2020, החלה רוסיה לשלוח מטוסים עם צוותים צבאיים ורפואיים לעזרת איטליה לבסיס פרקטיק דה מארה (30 ק"מ מדרום מערב לרומא).
צוותים אלה כללו מאה מומחים של הכוחות להגנה כימית, ביולוגית וגרעינית לוירולוגיה, שמונה גדודי חיטוי, רופאים ואחיות, שנפרסו בברגמו, בחבל לומברדיה, שבה מספר הנדבקים הגבוה ביותר במדינה.
יחד איתם הובא ציוד לנמל התעופה אוריו אל-סריו, הכולל מרכז אבחון נייד, ציוד רפואי ומכלי חמצן.
הצוותים החלו את עבודתם ב-27 במרץ.
גרמניה טיפלה בחולי קורונה שהועברו אליה מאיטליה.
היא גם שלחה כ-300 מכונות הנשמה באופן דחוף למדינה.
צרפת ואוסטריה תרמו לאיטליה מיליוני מסכות מגן ופולין שלחה צוותים רפואיים לסיוע לאיטלקים.
סין שלחה מטוס מלא ציוד רפואי כבר בתחילת ההתפרצות.
גם קובה, שלחה רופאים וציוד רפואי.
הממשלה שלחה את הצבא לאכוף את הסגר בלומברדיה.
כמו כן, הצבא נפרס בעיר ברגמו מכיוון שהרשויות כבר לא יכלו לעבד את מספר ההרוגים.
ב-20 במרץ משרד הבריאות התקין תקנות מחמירות יותר אשר אסרו ספורט וריצה תחת כיפת השמיים.
יום למחרת הורה קונטה על הגבלות נוספות אשר עצרו את כל הייצור, התעשייה והעסקים הלא חיוניים באיטליה.
26 במרץ היה יום שיא במספר הקורבנות שמתו מנגיף הקורונה באיטליה, באותו יום מתו 919 איש מהנגיף.
ב-1 באפריל הממשלה האריכה את הסגר עד ל-13 באפריל וב-10 באפריל הסגר הוארך שוב עד ל-3 במאי תוך פתיחה מחודשת של מספר ענפים במדינה.
התכנית אפשרה פתיחה של תעשיות ייצור ואתרי בנייה.
בתחילת מאי, החלו הקלות ראשונות אחרי סגר ארוך.
בהמשך החודש אושרו הקלות נוספות.
ב-18 במאי נפתחו מוסדות כמו כנסיות, בתי קפה ומספרות.
לדוגמה, ניתן אישור למפגשים בין חברים ופתיחת מסעדות בתנאי שהשולחנות נמצאים במרחק של שני מטר אלו מאלו.
בוטלו מגבלות הנסיעה בתוך המחוזות.
באמצע אוגוסט, אחרי תקופה של הקלות, הוטלו מחדש הגבלות בשל עליה בתחלואה.
למשל, סגירת מקומות בילוי המוניים.
אחרי חודשיים, הוטלו הגבלות חדשות על התקהלויות, מסעדות, פעילויות ספורט ובתי ספר בניסיון להאט את הזינוק שחל לאחרונה במספר הנדבקים בנגיף.
הוטלו מגבלות במחוזות השונים, כמו עוצר לילי.
ג'וזפה קונטה הודיע על הנחיות חדשות.
למשל, הוחלט כי מסעדות ובתי קפה יסגרו מדי לילה בשעה 21:00, וכן פעילות חדרי הכושר והבריכות תצומצם.
הפרלמנט האיטלקי העביר באוקטובר את "התוכנית האיטלקית הלאומית להתאוששות וחוסן", שאמורה להיות הבסיס לתוכנית שמטרתה מודרניזציה של הכלכלה האיטלקית.
שש משימות נכללו בתוכנית הלאומית: דיגיטציה, חדשנות ותחרותיות; מעבר לכלכלה ירוקה; שיפור תשתיות; חינוך והכשרות; שוויון חברתי ומגדרי; ובריאות.
היעד היה הכפלת הצמיחה של העשור, יישום רפורמות במגזרים מרכזיים והגדלת ההשקעה הציבורית ל–3% מהתמ"ג.
בפועל, היו צפויות השקעות בתשתיות פיזיות ודיגיטליות.
בסוף אוקטובר, נסגרו בתי הקולנוע, התיאטראות, חדרי הכושר ובריכות השחייה.
המסעדות ובתי הקפה נסגרו ב-18:00. אחרי שבוע, הוכרז עוצר לילי במדינה ומיגבלות נוספות.
במקביל הוגדר רמזור המחלק את המדינה לפי שלוש רמות תחלואה שונות.
ב-4 בנובמבר הכריז קונטה על הצבעים במחוזות.
לומברדיה, פיימונטה, עמק אוסטה, וקלבריה, הוגדרו "אזורים אדומים", שבהם היה על התושבים להישאר בגבולות היישוב שלהם, והותר להם לצאת רק לעבודה, ללימודים, לבריאות או לסיבות חיוניות.
מגבלות פחות חמורות הושתו על "אזורים כתומים" (פוליה וסיציליה), בעוד שאר המדינה הוכרזה כ"אזור הצהוב", עם הגבלות בודדות.
תלמידים נדרשו ללמוד מרחוק בחטיבת הביניים ומעלה באזורים האדומים, בעוד שרק תיכונים חויבו באזורים אחרים.
ב-20 בנובמבר, רשויות הבריאות בדרום טירול הודיעו על מבצע בדיקות המוניות שיימשך שלושה ימים, ובמסגרתו תיבדק לקורונה 70% מהאוכלוסייה (כ-350 אלף בני אדם).
בדצמבר, החל מ-13 לחודש, אף אזור לא הוגדר כ"אזור אדום".
אברוצו, קמפניה, טוסקנה, דרום טירול ועמק אוסטה סווגו כ"אזורים כתומים", ושאר 16 האזורים והמחוז האוטונומי טרנטו הוכרזו כ"אזורים צהובים".
ב-2 בחודש, הוגבל מעבר בין אזורים מ-21 בדצמבר עד 6 בינואר 2021. וכן הוגדרה מגבלת נסיעה מחוץ לעיר בימי החגים הנוצריים.
בהמשך הכריז קונטה כי סגר כללי בן 10 ימים יוטל באיטליה בחלק מתקופת חג המולד, במהלכו ייסגרו כל הבארים, המסעדות ופעילות המסחר, כשיציאה מהבית תותר רק לצורכי עבודה, סיבות רפואיות או במקרי חירום.
מאז תחילת המגפה, הוגשו לפחות 300 תלונות משפטיות שונות בטענה לרשלנות מצד הרשויות.
עד סוף 2020, אישרה ממשלתו של ג'וזפה קונטה חבילת סיוע רביעית לכלכלת המדינה, והיא סיימה אותה עם יחס חוב-תוצר גבוה של כ–160%.
הבנק המרכזי האירופי נתן ערבויות לאג"ח שלה וסייע לייצב את התשואות עליו.
הממשלה השקיעה 209 מיליארד דולר בשוק המקומי.
בתחילת 2021, נפלה ממשלת איטליה והוקמה ממשלה חדשה בראשות מריו דראגי.
ב-7 בינואר 2021 הוקלו ההנחיות.
נפתחו הבארים, המסעדות ופעילות המסחר, אך העוצר הלילי נשאר על כנו.
לאחר יומיים הוגדרה המדינה כתומה ובהמשך חזרה ההגדרה לפי אזורים.
ב-1 בפברואר רוב המדינה הייתה צהובה.
בהמשך נוספו מגבלות מקומיות בתוך המחוזות.
בסוף פברואר, האי סרדיניה הפך למחוז הראשון שבו רמת ההגבלות מינימלית (אזור לבן).
המדינה החלה להתמודד עם זנים מדבקים יותר של הנגיף.
בפסחא הוטל סגר ארצי בן שלושה ימים.
במהלך מרץ החלה ירידה בתחלואה.
באפריל, הושק תו ירוק מצומצם למחוסנים ונבדקים.
ב-26 באפריל, התבצעה הסרת הגבלות.
במסגרתה הועברו רוב מחוזות איטליה מקטגוריית המחוזות האדומים לקטגוריית המחוזות הצהובים.
ב-21 במאי כול המחוזות היו צהובים.
נקבע שבתחילת יוני יקוצר עוצר הלילה וחלק מהמחוזות יוגדרו כלבנים.
בסוף יוני הפכו כולם ללבנים, ועוצר הלילה הוסר.
ביולי, המדינה קידמה תו ירוק בחלק מהמקומות במקביל לעליה במספר הנדבקים והוא נכנס לתוקף באוגוסט.
בספטמבר נוצר תו ירוק בעבודה.
בנובמבר, נקבע שהתו הירוק יורחב לתחבורה ציבורית.
כמו כן, איטלקים שאינם מחוסנים לא יוכלו להיכנס למסעדות, לבתי הקולנוע, לדיסקוטקים, לתיאטראות ולאירועי ספורט החל מ-6 בדצמבר.
נאסרו חגיגות השנה הגרגוריאנית החדשה.
בינואר 2022, כל האזורים המדינה הפסיקו להיות לבנים.
במדינה הודיעו כי החל מ-15 בפברואר מי שילך לעבודה יציג אישור שחוסן ולא יוכל להציג בדיקה שלילית.
כמו כן, החל בפברואר נדרשה בדיקה שלילית על מנת להיכנס לבנקים ולסניפי דואר.
באמצע ינואר נעצרה העלייה בתחלואה שהחלה בדצמבר.
במרץ היה גל תחלואה הנמוך מקודמו.
איטליה החליטה שהחל מ-1 באפריל תבוצע הסרה הדרגתית של הנחיות הקורונה.
מגפת הקורונה דווחה לראשונה בדנמרק ב-27 בפברואר 2020. בטריטוריה האוטונומית גרינלנד נרשם מקרה הקורונה הראשון ב-16 במרץ.
מסוף ינואר 2020 עד תחילת פברואר פונו מספר קבוצות של אזרחים שנים ממחוז חוביי בסין.
הם נבדקו והתברר שאינם נושאים את הנגיף.
דיווח ראשון על מקרה קורונה בדנמרק הועבר ב-27 בפברואר 2020. תושב העיר רוסקילדה נמצא חולה בקורונה וטופל בבית החולים.
מדובר בעורך חדשות ברשת השידור הדנית TV 2 ששב שלושה ימים לפני כן מחופשת סקי במחוז לומברדיה שבצפון איטליה.
הוא חש סימפטומים קלים של המחלה.
ב-28 בפברואר דווח על אדם שאושפז בבית חולים בקופנהגן וסבל משיעול וחום.
הוא נבדק והתגלה שהוא נושא את הנגיף, לאחר ששב מחופשת סקי בצפון איטליה ב-15 לחודש.
הזמן היחסי הרב בין הרגע ששב לדנמרק ועד שהתגלה כי חלה העלה את החשש שהדביק אחרים בזמן זה, אשר זהותם לא ידועה.
ב-1 במרץ אדם שהיה בבידוד ביתי התגלה כחולה נוסף, רביעי בסך הכל במדינה.
הוא היה במגע עם החולה שהתגלה ב-28 בפברואר.
ב-3 במרץ שלושה אנשים שחזרו מביקור מצפון איטליה ואדם אחד ששב מאיראן נמצאו חולים.
כל הארבעה הושמו בבידוד ביתי.
נכון לתאריך זה שהו בבידוד 142 אנשים.
על פי המלצת הרשויות בדנמרק על השבים מסין, איראן, אזור אחד בדרום קוריאה וארבעה אזורים בצפון איטליה להיכנס לבידוד ביתי.
לאנשי רפואה ששבו מאזורים אלה הוגדרה המלצה זו כחובה.
יממה לאחר מכן התגלו עוד מקרי הדבקה בדנמרק, והמקרה הראשון באיי פארו, טריטוריה אוטונומית הנמצאת בשליטת דנמרק, ובכך הסתכם מספר החולים ב-15. כל הנדבקים נכון למועד זה שבו מחוץ למדינה והושמו בבידוד ביתי.
ב-5 במרץ התגלו ארבעה מקרי קורונה חדשים.
אחד מהנדבקים היה כדורגלן העבר תומאס קלנברג שנדבק לאחר שביקר במסיבת יום הולדת באמסטרדם.
בעקבות כך נאלצו מספר שחקנים ואנשי צוות בקבוצות הדניות ברונדבי, לינגבי , והמועדון ההולנדי אייאקס, שפגשו את השחקן לאחרונה, להיכנס לבידוד ביתי.
נכון ל-10 במרץ נמצאו 262 מקרים מאומתים של קורונה במדינה.
על מנת להפחית את מספר הנדבקים קראה הממשלה להימנע משימוש בתחבורה הציבורית בשעות העומס.
בתאריך זה שהו 875 תושבים בבידוד ביתי ויותר מ-1,000 נבדקו במטרה להבין האם נדבקו בנגיף.
ב-11 במרץ נמנו בדנמרק 514 אנשים נדבקים.
עשרה מאושפזים בבית חולים כתוצאה מן הקורונה.
שניים מהם במצב קשה אושפזו ביחידה לטיפול נמרץ.
ראש הממשלה מטה פרדריקסן אמרה כי אותרו מקרים של הדבקה בתוך הקהילה, ולא רק מקרים של הדבקות בקרב המגיעים מחוץ למדינה.
ב-12 במרץ נספרו 160 מקרים חדשים ובכך מספר החולים הגיע ל-674. שניים מהחולים התגוררו בבית אבות בעיר ארהוס ובודדו לאחר שעובד במקום אותר כחולה בקורונה.
20 עובדים במקום נשלחו לבידוד.
באותו יום כדורגלן העבר קלנברג הודיע שהחלים מהמחלה.
ב-13 במרץ טיפס מספר הנדבקים בדנמרק ל-801. רשויות הבריאות העריכו כי מספר החולים גבוה אף יותר.
23 אושפזו בבית חולים וארבעה היו במצב קשה
המשך העלייה במספר הנדבקים הביא את הממשלה להודיע ב-11 במרץ על מספר צעדים חריפים: הפסקת הלימודים במוסדות להשכלה הגבוהה הציבוריים, הפסקת לימודים בבתי הספר ובמעונות.
עובדי המגזר הציבורי שאינם בתפקידים חיוניים, תופסק עבודתם וככל שיתאפשר הם יעבדו מהבית.
מוסדות תרבות במגזר הציבורי ייסגרו, עובדי המגזר הפרטי יעודדו לעבוד מהבית, יוטלו מגבלות על התחבורה הציבורית.
כן דווח על הגבלת הביקורים בבתי אבות ובבתי חולים ועל מניעת כינוסים מעל 100 משתתפים.
בהמשך, המדינה אסרה על התכנסויות של יותר מעשרה אנשים.
ברים, מסעדות, מספרות, קניונים ומועדונים נסגרו.
ב-3 באפריל הודיעו הרשויות על הקלה בסגר.
ב-15 באפריל, נפתחו חלק מבתי הספר.
שבועיים אחר כך, מקדם ההדבקה גדל מ-0.9 ל-0.6. מגפה עודנה מתכווצת כל עוד המקדם הוא 1. במאי הוחלט על פתיחת קניונים.
אחרי כשבוע, הותר להפעיל מסעדות ובתי קפה.
ביוני, אושרו התקהלויות של 50 איש, זאת לאחר שעד אז אושרו התקהלויות של עד 10 אנשים בשטח ציבורי.
באוגוסט שוחררו ההגבלות בבתי הספר.
ב-19 בספטמבר, הוחמרה מגבלת ההתקהלויות ל-50 איש, לעומת 100 שהייתה עד אז.
הברים והמסעדות נסגרו בשעה 22:00. זאת בשל עליה בתחלואה.
ב-23 באוקטובר, הוחמרה מגבלת ההתקהלות ל-10. בין ההגבלות הנוספות, נאסרה מכירת אלכוהול אחרי עשר.
ב-5 בנובמבר דווח על הטלת סגר חלקי בשבע ערים בצפון יוטלנד.
זאת על רקע גילוי Cluster 5.
עלייה מסוימות בתחלואה המשיכה בנובמבר, אשר בתחילתו נמצאו כ-1,000 חולים ביום לעומת כ-400 בחצי הראשון של אוקטובר.
אחרי בלימה מסוימת בסוף נובמבר, חלה עליה נוספת בתחילת דצמבר.
במהלך נובמבר תועדו 12 מקרים של בני אדם שנדבקו בדנמרק מחורפנים.
עקב כך, עלה חשש לכך שנגיף הקורונה עבר מוטציה (Cluster 5) בגופם של החורפנים והוחלט להשמיד את כל החורפנים במדינה (כ-16 מיליון), ובכך להכחיד את תעשיית הפרווה של המדינה.
בדצמבר הוטל סגר חלקי ב-38 עיריות שונות, כולל קופנהגן, ארהוס, אודנסה וחלקים מזילנד.
אמור להיכנס לתוקף בדנמרק החל מ-8 לחודש.
מסעדות, ברים, בתי קפה, מכוני כושר, מרכזי ספורט ובריכות שחייה יסגרו.
מסעדות ובתי קפה יורשו להפעיל שירותי טייק אווי.
אזורים פנימיים בפארקי שעשועים, גני חיות, אקווריומים וסוגי אטרקציות דומים, כמו גם במוזיאונים, תיאטראות, בתי קולנוע וספריות, יהיו סגורים לקהל הרחב.
הלימודים מכיתה ה ומעלה יעשו מרחוק.
מי שגרו בעיריות היו צפויים גם להגביל את פעילותם החברתית באזורים אחרים בדנמרק.
בהמשך ראש ממשלת דנמרק, מדה פרדריקסן, הודיעה שהקניונים במדינה יסגרו החל מ-17 בדצמבר ושסגר כללי יוטל מ-25 בדצמבר עד 3 בינואר 2021. הסגר הוארך עד 7 בפברואר על רקע החשש מהמוטציה הבריטית.
התחלואה החלה לרדת בסוף דצמבר.
מקדם ההדבקה היה 0.99 ב-10 בפברואר.
יומיים קודם תלמידי היסודי שבו ללימודים באופן חלקי.
הממשלה הודיעה כי חנויות הקטנות מ-5,000 מ"ר יוכלו להיפתח ב-1 במרץ, וכן יחודשו פעילויות הפנאי בחוץ בהגבלה של עד 25 אנשים.
למשל, פורסם כי המגבלה על התקהלות תוגדל מ-5 לעשרה אנשים בפנים ול-50 עבור פעילויות ספורט ופנאי בחוץ מאורגנות.
בסוף מרץ פורסמה תוכנית ההקלות כשהפעימה הראשונה הייתה ב-6 באפריל.
באפריל הושק התו הירוק הדני אשר היה הראשון באירופה.
ההקלות נמשכו תוך ביצוע הגבלות מקומיות.
הוטלה סגרים מקומיים באופן אוטומטי.
עליה בסוף יוני נבלמה במהלך יולי.
הוחלט להסיר את חובת המסכות במקומות מסוימים ב-אמצע ספטמבר.
היא הוטלה באוגוסט 2020. בסוף אוגוסט הוחלט להסיר את ההגבלות הנותרות ב-10 בספטמבר.
לפני כן, ב-1 בספטמבר, הוסרו אחרות.
זאת לאחר התחסנות רוב האוכלוסייה בשתי מנות.
החל מאוקטובר החלה עליה בכמות הנדבקים שהתגברה בנובמבר ועוד יותר בדצמבר.
במדינה החלו לחסן עם מנת דחף של חיסון נגד COVID-19. בנובמבר הוחלט לקבוע שוב תו ירוק.
בדצמבר, הממשלה הדנית להורות לתלמידים בבתי הספר היסודיים ובחטיבות הביניים לשוב ללמוד מהבית החל מעוד שבוע ועד לחופשת חג המולד, והורתה למועדונים, לברים ולמסעדות לסגור את שעריהם בשעות הערב.
ראש הממשלה מטה פרדריקסן המליצה לתושבי דנמרק לעבור לעבודה מהבית, והכריזה על איסור לערוך מופעים עם יותר מ-50 צופים בעמידה.
ב-17 בדצמבר 2021, ראש ממשלה מטה פרדריקסן אמרה כי ממשלתה תטיל הגבלות חדשות.
בין היתר יוצע לסגור אולמות תיאטרון ובתי קולנוע.
הגבלות אלה, שיחלו ב-19 בדצמבר, התיאטראות, בתי הקולנוע, פארקי השעשועים וגם המוזיאונים ייסגרו.
הגבלות יוטלו גם על מסעדות, שיחויבו להיסגר בשעה 23:00 בלילה.
צעדים חדשים נוספים כוללים איסור על מכירת אלכוהול לאחר השעה 22:00, מגבלות קיבולת בחנויות ובמקומות פולחן וכדומה.
במהלך ינואר 2022 נבלמה העלייה.
הוחלט לבטל חלק מהמגבלות ולפתוח מחדש את בתי הקולנוע והתיאטראות.
לאחר ה-12 בינואר, שבה העלייה.
בסוף החודש, הודיעה ראש הממשלה על ביטול מגבלות הקורונה לאחר ה-1 בפברואר.
במהלך פברואר ומרץ התחלואה ירדה.
טיסות בינלאומיות, בידוד לאחר חזרה מחו"ל ומבקרים זרים
ב-3 במרץ 2020 הורתה ממשלת דנמרק לעובדי מערכת הבריאות ששבו מאזורים בהם הייתה התפרצות גבוהה של מחלת נגיף קורונה וכן למי שעוסקים בטיפול בקשישים להיכנס להסגר ביתי למשך שבועיים מרגע חזרתם לארץ.
מ-9 במרץ 2020 נוסעים שהגיעו בטיסות מאזורי עתירי סיכון לקורונה הועברו באוטובוסים מיוחדים הישר מן המטוס לביתם, תוך מעבר מהיר בתוך נמל התעופה.
יומיים לאחר מכן בוטלו כל הטיסות מאזורים בהם הייתה התפרצות גבוהה של קורונה: חלקים גדולים מצפון איטליה, אזור סקי באוסטריה, מחוז חוביי בסין, איראן ואזורים בדרום קוריאה.
במהלך המגפה, עודכנו כללי הטיסות לקולא ולחומרא.
מגפת הקורונה התפשטה לארצות הברית בינואר 2020. מאז נרשמה התפרצות של המחלה בכל מדינות ארצות הברית והטריטוריות שלה, וארצות הברית הייתה למדינה שבה מספר החולים והמתים מהמחלה הוא הגדול ביותר.
מצב החרום שהוכרז עקב המגפה הסתיים ב-1 במרץ 2023, אך גם לאחר מכן התרחשו גלי תחלואה גבוהים, ומאות אלפים מתו כתוצאה מקורונה.
מחלת הקורונה התגלתה לראשונה בעיר ווהאן בדצמבר 2019. היא התפשטה לעבר ארצות נוספות בעולם.
מקרה הקורונה הראשון דווח ב-27 בינואר 2020. אדם בן 35 ששב לארצות הברית מביקור משפחתי בעיר ווהאן ב-15 בינואר, לקה בשיעול וחום והגיע לטיפול במרפאה במחוז סנוהומיש שבמדינת וושינגטון.
ב-29 בינואר הוקם כוח המשימה של הבית הלבן להתמודדות עם הנגיף.
בראשות הצוות הועמד בשלב מסוים סגן הנשיא מייק פנס, והוא כולל כמה רופאים בכירים במדינה כמו אנתוני פאוצ'י ודברה בירקס, יחד עם אנשי ממשל בתחומים הרלוונטיים לטיפול במשבר.
יומיים לאחר מכן הכריז הממשל על מצב חרום רפואי, והוטלו הגבלות על כניסת אנשים מסין.
הממשל החל לבצע בדיקות לגילוי נגיפי קורונה בחודש פברואר, אך התגלה שחלק מהן לא היו יעילות.
המרכזים לבקרת מחלות ומניעתן (CDC), המליצו להימנע מנסיעות לא חיוניות לסין, איראן, מלזיה, בריטניה, ו-26 מדינות אירופאיות החתומות על אמנת שנגן.
ב-31 בינואר הועברה תקנה שעל פיה כל הטיסות מסין ינותבו ל-11 נמלי תעופה שם יעברו הנוסעים מיון והוכנו בהם תשתיות להסגר על פי הצורך.
בנוסף אזרחים אמריקאים שהגיעו ממחוז חוביי בסין בו פרצה המחלה ואזורים אחרים בסין, נדרשו עם הגיעם להיכנס לבידוד ביתי למשך 14 ימים.
בין הצעדים שננקטו כתוצאה מהתפרצות המחלה היו ביטול אירועי ספורט ועצירת הליגות השונות.
בנוסף בוטלו או נדחו ברחבי ארצות הברית מופעי תיאטרון, פסטיבלי מוזיקה וכינוסים מקצועיים, ומוזיאונים.
הנשיא דונלד טראמפ המליץ להימנע מהתכנסות של מעל עשרה אנשים במקומות סגורים, ולאוכלוסייה המבוגרת להימנע מלצאת מהבית.
מקרה ההידבקות הראשון בקורונה דווח במדינת וושינגטון ב-21 בינואר 2020, אצל אדם ששב מביקור משפחתי בסין.
לאחר מספר ימים מועטים דווח על מקרה הידבקות שני, בעיר שיקגו בקרב אשה ששבה מהעיר ווהאן.
מקרה רביעי אושר ב-26 בינואר, אף הוא בקרב אדם שהגיע מווהאן למחוז לוס אנג'לס.
הממשל האמריקאי פינה מהעיר וואהן דיפלומטים ובני משפחותיהם וכן אזרחים אמריקאים.
הם הושמו בהסגר עם נחיתתם.
ב-30 בינואר נרשם בשיקגו מקרה ההידבקות הראשון של אדם בתוך ארצות הברית לאחר שאדם נדבק מזוגתו ששבה מסין, שהיא החולה השנייה שנמצאה.
למחרת נרשם בארצות הברית המקרה השביעי, לאחר שאדם נמצא נושא את הנגיף במדינת קליפורניה.
מחלקת הבריאות ושירותי האנוש של ארצות הברית הורתה באותה עת על חובת בידוד ביתי לכל מי שהגיע ממחוז חוביי בשבועיים שקדמו.
על אזרחים זרים ששהו בסין בשבועיים שקדמו, נאסר להיכנס לארצות הברית.
מקרים נוספים של חולים בקורונה המשיכו להתגלות רבים מהם בקרב מי ששבו מסין.
ב-5 בפברואר נתגלה המקרה ה-12 ברחבי ארצות הברית.
החולה תושב ויסקונסין שב מבייג'ינג וידוע שנדבק שם.
באותו יום פונו כ-350 אזרחים ממחוז חוביי והם נלקחו לבידוד בן 14 ימים בשני בסיסי חיל האוויר.
פינוי נוסף מסין נעשה גם לאחר מכן.
ב-17 בפברואר נחתו בארצות הברית 338 אמריקאים שפונו על ידי הממשלה מהספינה דיימונד פרינסס, שנותרה נצורה בנמל יוקוהמה שביפן, לאחר שעל סיפונה התגלו הידבקויות בקורונה בקרב רבים מנוסעיה.
הנוסעים נשלחו לבידוד בבסיסים צבאיים, כשחלקם התגלו כחולים.
ב-27 בפברואר הצהיר נשיא ארצות הברית, דונלד טראמפ, כי רמת הסיכון של ארצות הברית נמוכה ביותר.
ב-29 בפברואר דווח על מקרה המוות הראשון בארצות הברית כתוצאה מקורונה.
האדם שמת במדינת וושינגטון היה בסביבות גיל 50.
ב-2 במרץ היו ברחבי ארצות הברית 100 מקרים ידועים של קורונה.
18 מהם במדינת וושינגטון ובקליפורניה.
בשלב זה עדיין לא נערכו במדינות בדיקות רבות, וככל הנראה מספר החולים האמיתי היה גבוה באופן משמעותי.
מספר הנדבקים עלה בתוך זמן קצר בקצב מאד מהיר.
עד 25 זוהו יותר מ-15 אלף מקרים מאומתים בעיר ניו יורק, ובתגובה הודיע הבית הלבן בתדרוך לאזרחי ארצות הברית כי על כל אדם ששהה בעיר ניו יורק בימים האחרונים להיכנס לבידוד ביתי של 14 ימים.
ב-5 במרץ מדינות נוספות דיווחו על חולים ראשונים בתחומן: נבאדה, קולורדו, טנסי ומרילנד.
ב-6 במרץ דיווחו על מקרה ראשון בתחומן המדינות הוואי, יוטה, נברסקה, קנטקי, אינדיאנה, מינסוטה, קונטיקט, דרום קרולינה, פנסילבניה ואוקלהומה.
ביום זה נרשמו כבר 18 מקרי מוות: 15 בוושינגטון, שניים בפלורידה ואחד בקליפורניה.
יממה לאחר מכן הצטרפו גם וירג'יניה, קנזס ומיזורי, וב-8 במרץ גם איווה וורמונט הצטרפו למדינות אלה.
ב-9 במרץ הכריז מושל אוהיו מייק דה ויין על מצב חירום במדינה לאחר ששלושה תושבים נדבקו בווירוס הקורונה.
באותו היום הביע טראמפ התנגדות להטלת מגבלות כלכליות תוך השוואת הקורונה לשפעת עונתית.
ב-10 במרץ דיווחו דקוטה הדרומית ומישיגן על המקרים הראשונים בתחומן.
אמצעים להתמודד עם הקורונה התרחבו בניו יורק, מסצ'וסטס וושינגטון עם מעבר לשיעורים מקוונים באוניברסיטאות ובמכללות.
יממה לאחר מכן עמד מספר הנדבקים על למעלה מ-1,000. בארקנסו, דלאוור, מיסיסיפי, ניו מקסיקו, דקוטה הצפונית ו-וויומינג אושרו המקרים הראשונים בתחומן.
אוניברסיטאות ומכללות נוספות בארצות הברית השעו את הלימודים או עברו ללמידה מרחוק.
בהמשך מדינות נוספות הודיעו על חולים נוספים ומקרי מוות מקורונה חדשים בתחומן.
בתי ספר ציבוריים במדינות רבת אף נסגרו.
ב-12 במרץ הודיעו רוב ליגות הספורט על השעייתן בהן ליגת הכדורגל MLS וליגת ההוקי קרח NHL.
ליגת כדור הבסיס MLB הודיעה על השעיית משחקי ההכנה ודחיית עונת 2020. התאחדות ספורט הקולג'ים הלאומי הודיעה על ביטול משחקי קדם העונה בליגות הכדורסל גברים ונשים וטורנירי בייסבול וסופטבול.
ב-15 במרץ הודיע הבית הלבן שהנשיא טראמפ, ששהה לפני כן על יד אדם שחלה בקורונה, נבדק ונמצא שלא נדבק.
ב-16 במרץ הוציא טראמפ המלצות חדשות להימנע מכינוסים של עשרה משתתפים, ולהימנע מנסיעות לא חיוניות.
הוא המליץ למושלי המדינות לסגור בתי ספר, מסעדות, אולמות ספורט ומקומות בהם ישנן התכנסויות המונית, במקומות בהם ישנן עדויות להדבקה בקהילה.
טראמפ הודה שצפוי במדינה מיתון כלכלי.
אף שהפדרל ריזרב הוריד את הריבית יום קודם לכן, נרשמה ירידה נוספת בבורסה.
ב-25 במרץ הקונגרס אישר חבילת הטבות למשק בסכום של שני טריליון דולר.
התוכנית ממנת בין היתר העלאת דמי אבטלה, בדיקות חינם לווירוס קורונה, הטבות מס לעסקים קטנים וסיוע לתוכניות תלושי מזון ומדיקייד.
ב-26 במרץ עברה ארצות הברית את איטליה וסין במספר הנדבקים ברחבי העולם ועברה את ה-83 אלף נדבקים.
ב-27 במרץ הודיעה ארצות הברית על ביטול התרגילים השנתיים עם הפיליפינים שהיו אמורים להתקיים בין 4 ל-15 במאי ולכלול כוחות רבים משתי המדינות
ב-31 במרץ הוטל סגר על וושינגטון די.
בניסיון לצמצם את היקף ההידבקות בנגיף.
כמו כן, כמות הנדבקים היומית בעיר לה רושל קטנה אחרי ביצוע צעדים דרסטיים ובדיקות רבות.
הערים ניו יורק וניו אורלינס הפכו למוקדים של התפשטות הווירוס.
בניו יורק הוצא צו לסגירת מקומות בילוי.
מקומות כגון מסעדות, בתי קולנוע ותיאטראות נסגרו והתושבים נקראו להסתגר בבתיהם.
נאסרה גם התקהלות בכנסיות ובבתי כנסת.
חלק משמעותי מנפגעי הווירוס היה בקהילה היהודית החרדית בניו יורק והעיר ניו רושל.
מבתי החולים שהתמלאו באופן מהיר, התקבלו דיווחים על מחסור בציוד רפואי וציוד להגנה כגון מסכות.
עקב העומס על בתי החולים, הופנו חולים שאינם לוקים בקורונה לאשפוז על גבי אוניית בית החולים קומפורט של צי ארצות הברית.
ובית חולים שדה לחולי קורונה הוקם בסנטרל פארק.
ב-9 באפריל, הודיע משרד הבריאות האמריקאי כי מהמאגר הלאומי האסטרטגי של ארצות הברית אזל כמעט לחלוטין ציוד רפואי וציוד מגן.
ב-13 באפריל, הוכרז מצב חירום בכל חמישים המדינות, לראשונה בהיסטוריה של ארצות הברית.
עד ל-14 באפריל, רוב המושלים פרסמו הנחיה לתושבים להישאר בבתים.
מספר המובטלים באפריל 2020 הגיע לכ-22 מיליון.
קרן הלוואות שנועדה לסייע לעסקים קטנים הודיעה כי נותרה ללא מימון.
התקציב, שנועד עבור עסקים המעסיקים 500 עובדים או פחות, אזל, לאחר שכ-1.4 מיליון הלוואות ניתנו לעסקים שונים.
מזכיר האוצר האמריקני, סטיבן מנוחין, הבטיח כי יפעל להעברה של תקציב נוסף בקונגרס.
הקרן היא חלק מחבילת ההטבות שפורסמה ב-25 במרץ.
פורסם כי היקפי תחלואה גבוהים במיוחד התגלו בקרב ציבורים אפרו-אמריקאים בארצות הברית, והם היוו למעלה מ-70% מהחולים והמתים במספר אזורים, אף במקרים בהם שיעורם באוכלוסייה נמוך בהרבה.
ההסברים לכך הזכירו את העובדה שארצות הברית אינה מדינת רווחה, ושאותן אוכלוסיות נתונות יותר מאחרים במצב סוציו-אקונומי נמוך, חוסר נגישות לשירותי רפואה טובים (ולעיתים היעדר ביטוח רפואי כלל), מגורים באזורים צפופים, שימוש בתחבורה ציבורית ועיסוק בענפים שממשיכים לעבוד גם בתקופת הקורונה.
בסוף החודש אושרו תקציבים למבצע מהירות שיא.
בתחילת מאי, ארצות הברית הייתה המדינה עם מספר המתים הגדול ביותר מהנגיף בעולם.
היא החלה בצעדים משמעותיים לפתיחת חיי המסחר והכלכלה, לצד נתונים קודרים מאוד על המשך התפשטות הנגיף במדינה.
מדינות רבות בארצות הברית, בעיקר דלילות האוכלוסין שבהן, הכריזו על ביטול של רוב המגבלות על אזרחיהן ומלבד 11 מדינות שנפגעו קשה מהתפשטות הנגיף, יתר מדינות האיחוד כבר הכריזו על הקלות משמעותיות בסגר.
ההחלטה התקבלה בעידודו של הממשל ותחת לחץ של מפגינים הדורשים את פתיחתה של הכלכלה.
מסמכים רשמיים של הממשל חזו כי עד תחילת חודש יוני יוכפל קצב התמותה במדינה ויגיע ל-3,000 מתים ביום.
בתחזית הקודרת ציינו גם שיעור הידבקות של מאתיים אלף בני אדם ביממה אחת.
גל ההפגנות נגד סגירת עסקים ונגד צעדי ריחוק חברתי שהגבילו את הצמיחה הכלכלית הושווה במאמרים רבים בעיתונות לפעולות הליגה נגד מסכות של סן פרנסיסקו שהתנגדה להוראה לחבוש מסכות בתקופת השפעת הספרדית.
בנוסף למיליוני המובטלים, כ-5.1 מיליון עובדים נוספים חוו צמצום משרות באפריל.
הצמיחה שהושגה בשנים שחלפו מאז המשבר העולמי ב-2008 אבדה.
באמצע מאי, דווח שכ-90 אלף עובדים אמריקאים נאלצו לשהות באוניות תענוגות מאז מרץ.
ב-23 במאי, היו כמעט מאה אלף מתים מדווחים מהנגיף.
ב-24 במאי פרסם העיתון "הניו יורק טיימס" בשערו רשימה של אלף מקורבנות המגפה בארצות הברית.
בשלהי מאי החלו מחאות ג'ורג' פלויד ברחבי ארצות הברית על רקע אלימות משטרתית.
המומחים הביעו חשש שההפגנות יגרמו לגל קורונה נוסף.
הרשויות בניו יורק פרסמו הנחיות למפגינים אך אלו התקשו לשמור על ריחוק חברתי.
רוב המשתתפים במחאות אמנם עטו מסכות, אך במהלך ההתגודדויות ההמוניות היה קושי מובנה לשמור על מרחק של שני מטרים אחד מהשני.
"אם הייתם בין המפגינים – כדאי שתעברו בדיקת קורונה", אמרה ראש עיריית אטלנטה.
במקביל, האבטלה קטנה ונוספו משרות בניגוד לתחזיות.
באמצע יוני, יותר מ-12 מדינות הודיעו על שיאים יומיים במספר הנדבקים בנגיף.
ההתפשטות של המשבר עברה מניו יורק והחלק הצפוני-מזרחי של המדינה לדרומה ומערבה, כשהמוקדים המרכזיים היו אריזונה (המיטות בחדרי המיון בתפוסה של 78%), טקסס ופלורידה.
בסוף יוני, החליט מושל טקסס להחזיר חלק מן ההגבלות.
בין השאר הוחלט לסגור את כל הברים ולצמצם את פעילות המסעדות.
התקהלות של 100 בני אדם ויותר בשטח פתוח חויבה אישור מראש.
בכך הפכה טקסס למדינה הראשונה בארצות הברית שחידשה הגבלות שהוסרו.
מחלקות הטיפול הנמרץ ביוסטון התמלאו לחלוטין, ובתי חולים לילדים קיבלו חולים מבוגרים.
כמו כן, ניתוחים אלקטיביים נדחו בחלקים של טקסס.
לינה הידלגו, מושלת המחוז שיוסטון שוכנת בו, הכריזה על מצב חירום מדרגה ראשונה, ותושבי המחוז התבקשו להישאר בבית ולהימנע מהתקהלויות.
לפי ד"ר פרס ממחלת הבריאות של יוסטון, היו ב-17 ביולי 700 איש בטיפול נמרץ.
נאמר שאם הנגיף ימשיך להתפשט, בתי החולים לא יוכלו לטפל בנשים הרות או בנפגעי תאונות דרכים או באנשים הזקוקים לעזרה אחרת.
בניו יורק שמרו על תחלואה קבועה ונמוכה יחסית החל מיוני והחלו צעדי שחרור מהסגר.
למשל, ב-24 ביוני התחילו לפעול בתי עסק.
ביניהם נפתחו מסעדות וברים, אבל רק בחוץ, בשולחנות שהוצבו ברחוב, על המדרכה.
קניונים נשארו סגורים, אבל בעלי חנויות יכלו לקבל הזמנות למשלוח.
ב-9 בספטמבר, הותר למסעדות בניו יורק סיטי להושיב סועדים גם בחללים סגורים, אבל בתפוסה של עד 25%.
בספטמבר צוין שזה למעלה מחודש ששיעור החיוביים מבין הנבדקים היה על מתחת ל-1% (בין 600–800 חיוביים, בין 70,000–100,000 בדיקות ביום).
ניו יורק הפעילה מודל רמזור הקובע הנחיות לפי רמות התחלואה בכל אזור.
בהמשך החלה עליה בתחלואה.ב-2 באוקטובר פורסם שהנשיא ורעייתו נדבקו בקורונה אבל הבריאו.
התחלואה היומית המשיכה להיות גבוהה במדינות רבות.
במקביל החלה ההצבעה בבחירות בארצות הברית.
ב-22 באוקטובר, נשברו שיאי נדבקים יומיים ב-16 מדינות שונות בארצות הברית, בהן 5 שנחשבו למכריעות בבחירות: אוהיו, מישיגן, קרוליינה הצפונית, פנסילבניה וויסקונסין.
ב-18 מדינות היו את כמות המאושפזים הגבוהה ביותר מאז תחילת המגפה.
המדינה שבה המצב החמור ביותר מבחינת נדבקים לפי גודל האוכלוסייה הייתה דקוטה הצפונית, אחרי דקוטה הדרומית, מונטנה וויסקונסין.
בעקבות המגפה, נשבר גם שיא ההצבעות בדואר לבחירות לנשיאות, שבמהלכן עסקו המועמדים גם באופן הטיפול הראוי בעיניהם להתמודדות עם המגפה.
באמצע נובמבר, מוקדי ההדבקה הבולטים היו מדינות טקסס, אילינוי וקליפורניה.
בקליפורניה נגלה זן מקומי שהיה מדבק יותר.
בתחילת דצמבר, שבוע אחרי חג ההודיה, מספר המאושפזים בבתי החולים יותר מהוכפל מאז הגיע לשיאים חדשים בתחילת נובמבר, ועבר את רף ה-100 אלף, 20 אלף מתוכם מאושפזים במחלקות טיפול נמרץ.
בתי חולים רבים דיווחו על מחסור חמור במיטות כתוצאה מהעלייה בתחלואה.
במהלך דצמבר, היו בממוצע מעל 200 אלף נדבקים חדשים ביממה.
מספר המתים חצה את רף ה-300 אלף וקצב התמותה מהנגיך היה אמריקני בכל 40 שניות.
בחודש זה היו יותר מ-77 אלף מתים, כשהחודש הקטלני ביותר עד דצמבר היה חודש אפריל, עם יותר מ-58 אלף מתים.
במקביל, מספר הנדבקים בנגיף חצה את ה-20 מיליון איש.
סוכם בקונגרס על חבילת סיוע של 900 מיליארד דולר.
חבילת הסיוע תכלול תשלום חד פעמי של 600 דולר לרוב האמריקאים והגדלת דמי האבטלה.
לאחר שיא ב-8 בינואר 2021, הסתמנה ירידה בתחלואה במדינות רבות.
בתחילת פברואר, הסנאט אישר לקדם חבילת התמריצים בסך 1.9 טריליון דולר.
בסוף פברואר, מספר המתים עבר את חצי המיליון.
ב-2 במאי 2021 עמד מספר הנדבקים המאובחנים על עשרה אחוז מכלל האוכלוסייה.
עד מאי 2021, הוסרו כמעט כל ההנחיות ב-22 במדינות.
לאחר יותר כחצי שנה של ירידה בתחלואה, הייתה עליה באזורים שבהם נתוני ההתחסנות נמוכים.
כמעט בכל המדינות בארצות הברית הוסרו מרבית המגבלות.
כל המדינות, למעט הוואי, הוגדרו כפתוחות - והיו מספר הגבלות בודדות על התקהלויות רבות-משתתפים ועל חלק מאירועי התרבות והספורט.
הומלץ לעטות מסכות במקומות מסוימים.
הנשיא ביידן אף קרא להעביר מענק למי שיתחסן.
התפרצויות קשות פרצו בחלק מדרום ארצות הברית.
ארצות הברית התמודדה עם עליה במספרים הכוללים.
לאחר תקופה של ירידה, בשבוע השני של נובמבר החל עליה איטית בכמות הנדבקים.
התמותה עדיין בירידה, המדינות המובילות בתמותה היו טקסס, פנסילבניה, אוקלהומה ואריזונה.
בדצמבר היו עומסים בולטים בחוף המזרחי ובאזור המערב התיכון.
העלייה נמשכה בתחילת ינואר 2022. ב-4 בינואר 2022 אובחנו למעלה ממיליון נדבקים, הנתון הגבוה ביותר מאז פרוץ המגפה במדינה.
ארצות הברית התמודדה עם עליה חדה בכמות הנדבקים.
בטקסס, בתי חולים קרסו תחת עומס חולי האומיקרון, לאחר שמספר המאושפזים הוכפל בתוך חודש.
לפי הערכות, כ-80 אחוז מהמאושפזים בטקסס לא התחסנו.
תחלואה גבוהה במיוחד נרשמה בימים אלה גם בפלורידה, קליפורניה, ניו יורק, אריזונה ופנסילבניה.
נרשמו עומסים בבתי חולים רבים.
ניו יורק ומדינות אחרות בצפון מזרח ארצות הברית ראו נפילה מהירה בכמות הנדבקים בחצי השני של ינואר 2022. בתי החולים המשיכו להתמודד עם עומסים.
בהודעה רשמית מטעם המרכזים לבקרת מחלות ומניעתן, ב-16 במאי 2022 נמסר שמספר קורבנות המחלה בארצות הברית חצה את רף מיליון המתים, אם כי על פי מקורות אחרים, ייתכן שמספר הקורבנות גבוה בהרבה.
עוד נמסרה בהודעה תחזית, לפיה התפרצויות קצרות מועד של הידבקויות בקרב קהילות מובחנות באוכלוסייה, עלולות לגרום למות מאות אלפי אזרחים נוספים.
במקביל, הממונה על בריאות הציבור בעיר ניו יורק פרסם המלצה לתושבי העיר לעטות מסיכות בכל עת, באירועים סגורים ובמקומות ציבוריים פתוחים.
זאת, בעקבות התרעה של המרכזים לבקרת מחלות ומניעתן, על כך שהתפשטות המגפה בעיר נמצאת על סף רמת דריכות גבוהה.
רשויות הבריאות הסיניות אישרו כי זיהו התפרצות של נגיף חדש ב-31 בדצמבר 2019 בעיר ווהאן, ודיווחו רשמית על ממצאים אלה ב-7 בינואר 2020. אזרח אמריקני ששב מווהאן היה לאמריקאי הראשון שאובחן כנושא את הנגיף החדש ב־20 בינואר.
כמה ימים לאחר מכן ווהאן הושמה בהסגר, ובעקבותיו הושם הסגר על כל מחוז חוביי.
הנשיא טראמפ הטיל מגבלות נסיעה לסין, ומנע מאזרחים זרים להיכנס לארצות הברית אם הם היו בסין במהלך השבועיים האחרונים.
בני המשפחה הקרובה של אזרחי ארצות הברית ותושבי קבע היו פטורים ממגבלה זו.
בנוסף, הוטלה חובת בידוד ביתי לאזרחים שהגיעו ממחוז חוביי.
במקביל, טראמפ נהג לקרוא לווירוס "הווירוס הסיני" ו"וירוס הקונג פו".
הדבר זכה לגינויים רבים, אבל גם הגביר את הגזענות נגד אזרחי ארצות הברית ממוצא אסייתי.
כשב-16 במרץ 2021 התרחש ירי באטלנטה, שרוב קורבנותיו היו ממוצא אסייתי, עלתה מחדש המודעות לנושא.
ב-29 בינואר השיק הנשיא טראמפ את כוח המשימה של הבית הלבן לנגיף הקורונה.
אלכס אזר, מזכיר הבריאות ושירותי האנוש של ארצות הברית, מונה לעמוד בראשו, ובפברואר החליף אותו בראשות הצוות סגן נשיא ארצות הברית מייק פנס.
הצעדים המקדימים של מאמצי בריאות הציבור למגפות ופנדמיה אמורים להכיל או להגביל התפרצויות נוספות.
פעולות צינור יכללו לרוב מעקב אחר קשרים, יישום הסגר ובידוד מקרים זיהומיים.
פעולות אלה כרוכות לרוב בהתחקות אחר קשרים, יישום הסגר ובידוד מקרים זיהומיים.
הצעדים ידרשו משאבי אנוש משמעותיים ואנשי ממשל בכל הרמות.
ככל שתתפרץ ההתפרצות, ייתכן שיהיה צורך לבנות מתקנים חדשים לניהול מקרים זיהומיים נוספים.
על FEMA הוטל הטיפול באספקת ציוד רפואי.
ב-12 במרץ, עצר הנשיא טראמפ טיסות ממדינות אירופה לארצות הברית.
באפריל, הופסקו טיסות בינלאומיות לארצות הברית, בנוסף הודיע טראמפ על השעיה זמנית של ההגירה לארצות הברית.
במאי הודיע שלא תהיה סגירה גורפת.
המדיניות בוטלה ושונתה לאחר שנה וחצי, בספטמבר 2021.
ב-18 במרץ 2020 העלה הנשיא טראמפ את הצורך בשימוש בחוק הייצור לצורכי ביטחון, 1950, בתגובה להתפרצות נגיף הקורונה, על ידי הוצאת צו מנהלי המאציל סמכות למזכיר הבריאות על פי צו נשיאותי 13603. הוא ציין כי לא יעשה שימוש מיידי בסמכות המוקנית לו על פי החוק.
"אני מקווה שלא יהיה צורך" אמר, אך ציין כי יעשה זאת ב"תרחיש המקרה הגרוע ביותר".
מנכ"ל ג'נרל מוטורס, מרי בארה, שוחחה עם גורמים בממשל טראמפ על האופן שבו ג'נרל מוטורס יכולה לתמוך בייצור מכונות הנשמה.
ב-27 במרץ 2020 הופסק המשא ומתן עם GM בנושא ייצור מאווררים עקב מחלוקת בנושא העלות, אשר נאמדה ביותר ממיליארד דולר, ובגלל חוסר הוודאות של GM באשר ליכולת החברה לספק את מספר מכונות ההנשמה הנדרשות במהירות.
באמצע אפריל הנשיא הכריז על מצב החירום של הממשל הפדרלי בכל המדינות והטריטוריות.
ראש המכון הלאומי האמריקני לאלרגיה ומחלות מידבקות, ד"ר אנתוני פאוצ'י, הביע בריאיון ל־CNN "אופטימיות זהירה".
עם זאת, הוא הודה כי אם המגבלות בארצות הברית הוטלו מוקדם יותר, "היינו יכולים להציל חיים".
מאוחר יותר הבהיר כי הממשל פעל לפי עצות הצוות המקצועי.
בעקבות ויכוח על אסטרטגית היציאה מהסגר, נוצר מתח בין הנשיא למושלים בגלל ויכוח על סמכויות.
הנשיא טען שיש לו סמכות בלעדית להסיר את הגבלות התנועה.
כלי התקשורת האמריקניים ציינו שהחוקה מעניקה את הסמכות בענייני בריאות הציבור למושלים.
מושלי ניו יורק, ניו ג'רזי ועוד 4 מדינות הודיעו בהמשך שהם יתאמו ביניהם את ההחלטה.
ב-14 באפריל הכריז הנשיא על הקפאת המימון לארגון הבריאות העולמי בטענה שהארגון מוטה ביחסו לטובת סין, וכשל במתן אזהרות על הסכנות בעניין התפשטות נגיף הקורונה.
נכון ל-14 באפריל, לא ברור מתי תיכנס ההחלטה לתוקף, ואם היא נמצאת בסמכותו של הנשיא.
אחרי יומיים, הציג הנשיא תוכנית יציאה ממשבר הקורונה.
התכנית כוללת כמה המלצות למושלים אך לא הוראות מחייבות.
למחרת, הודיע הממשל על סיוע בסך 19 מיליארד דולר לחקלאות בעקבות פגעי הקורונה.
במהלך אפריל, הנשיא טען שהמגפה כבר מעבר לשיאה.
הוא דחף את המדינות השונות לבטל את המגבלות, תוך שהוא עודד הפגנות נגד מושלים דמוקרטים.
ד"ר אנתוני פאוצ'י, הודה שבוע קודם שלמדינה אין מספיק בדיקות ויכולות מעקב אחר התפשטות הנגיף כדי להרשות לעצמה להיפתח מחדש.
לפי אנתוני פאוצ'י, ראש מכון המחקר למחלות מידבקות ואחד מראשי צוות הבית הלבן לטיפול בקורונה, קצב הבדיקות נמוך מדי - 217 אלף בדיקות ליום, וצריך להכפיל את עצמו לכדי חצי מיליון.
ב-6 במאי, הודיעו הנשיא טראמפ וסגן הנשיא פנס על פיזורו של צוות המשימה הנשיאותי לטיפול במשבר תוך השבת הסמכויות לגופים הפדרליים המתאימים.
טראמפ אמר בביקור באריזונה כי הוא סבור ש"זה הזמן לפתוח את המדינה ואת הכלכלה".
ב-23 במאי, הודיע הנשיא כי יורה על פתיחה מחודשת של בתי התפילה.
בהצהרתו אמר כי מבני תפילה יוגדרו מעתה כמוסדות חיוניים, וקרא בהמשך למושלים לנהוג לפי ההנחיה החדשה ולהקל בהנחיות סגר הקורונה.
נאמר: "אם יסרבו לנהוג כך, אעקוף את סמכותם".
במאי 2020 הודיע טראמפ על מבצע מהירות-על לפיתוח והפצת חיסון למחלה, עם תאריך יעד של ינואר 2021. המבצע הוא פרויקט משותף ציבורי-פרטי.
למנהלי המבצע מונו מונצף סאלווי, שכיהן כמנהל תחום המחקר והפיתוח וראש חטיבת החיסונים בגלקסו סמית' קליין ושל הגנרל גוסטב פרנה.
ביולי 2020 נראה דונלד טראמפ לראשונה עם מסכה בפומבי, לאחר שנמנע עד אז מלעשות כן.
בשלב הראשון של המגפה הקפיא הממשל תשלומי שכר דירה ומשכנתאות באמצעות תוכנית ה־CARES, רק בתנאי שאלו היו נכסים עם גיבוי פיננסי פדרלי.
מדובר בכ־12.3 מיליון נכסים ברחבי המדינה.
במקביל, הממשל הגדיל את תשלומי האבטלה ל־600 דולר בשבוע ושלח מענק לכל תושב קבע בגובה של עד 1,200 דולר.
טראמפ היה מודע למסוכנות הנגיף אך משיקולים שונים הצניע זאת.
בתחילת המגפה אף אמר שהנגיף יעלם בכל ברגע מה שלא קרה.
בנוסף הפר הנחיות במטרה לקיים כנסי בחירות ולהיבחר מחדש.
יריבו, ג'ו ביידן, הקפיד על ההנחיות.
במקביל לכהונת טראמפ, מתו יותר מ־411,520 איש, אושפזו רבים ונדבקו מיליונים.
ממשל טראמפ הוציא ב-24 בדצמבר הוראה שמחייבת את כל המגיעים מבריטניה להציג בדיקה שלילית עדכנית.
בהמשך טראמפ החליט לאפשר הגעת תיירים מברזיל ומאירופה החל מ-26 בינואר 2021, צעד שאנשי ביידן התנגדו אליו.
בנובמבר 2021, הותר לתיירים מכל העולם להגיע לארצות הברית - בהתאם להנחיות הקורונה ובהצגת תעודת מתחסן מלאה.
בעקבות תוצאות הבחירות, החלו חילופי ממשל שאמורים להסתיים בינואר 2021. הנשיא הנבחר ג'ו ביידן מינה צוות למאבק במגפה.
לאחר השבעתו, חתם על צווים שונים.
במסגרתם, נדרשו להכניס לבידוד נוסעים שנוחתים בארצות הברית חויבו האמריקנים בעטית מסכות במבנים פדרליים, בטיסות ובתחבורה הציבורית וכו.
ב-23 בפברואר 2021 הנשיא ביידן וסגניתו האריס ציינו ערכו דקת דומיה בטקס רשמי לזכר חצי מיליון המתים.
ב-10 במרץ אישר הקונגרס תוכנית של ממשל ביידן שהעלתה את קצבת האבטלה ל-2000 דולר לשבוע.
ביקורת קשה נשמעה על חברי הקונגרס הרפובליקנים, שאף על פי ששיעור התמיכה בתוכנית היה גבוה בקרב העם, אף אחד מהם לא הצביע בעדה.
ב-15 במרץ ניתנה מנת החיסון ב-100 מיליון במדינה.
בספטמבר החל מתן מנת דחף.
בשלהי 2021, הוחלט שהממשל יזרים 1,000 חיילים-רופאים לבתי החולים, וישלח בדואר 500 מיליון ערכות בדיקה, בחינם לכל דורש.
במרץ 2022, פרסם ביידן אסטרטגיה מעודכנת שתאפשר לאנשים לחזור לפעילויות רגילות רבות בבטחה לאחר שנתיים של שיבושים.
למשל, הוצגה תוכנית חדשה של "מבחן לטיפול" למתן תרופות בחינם בבתי מרקחת לאנשים שנדבקו.
פרופ' אנתוני פאוצ'י, אמר שארצות הברית יצאה מהשלב הפנדמי של המגפה.
באפריל 2023, תם מצב החירום שהוכרז בשנת 2020.
מגפת הקורונה בארצות הברית ממאי 2023 ואילך
ממאי 2023 ואילך התרחשו בארצות הברית מספר גלי תחלואה בהם עלו מקרי האשפוז כתוצאה מקורונה.
בגל התחלואה של אוגוסט 2023 חלה עלייה של 24% במקרי האשפוז בקורונה ברחבי ארצות הברית, וכמו כן זוהה ריכוז גבוה של נגיפי קורונה בבדיקות אפידמיולוגיות במערכת השפכים.
באוקטובר 2023 שבו ופורסמו מגבלות על התקהלויות וחובת חבישת מסכה בבתי חולים ומבני ציבור במדינות רבות בארצות הברית.
גלי התחלואה נמשכו עד תחילת שנת 2024.
בפברואר 2024 חלה ירידה בתחלואה, ובקליפורניה בוטלו חלק מהמגבלות שהוטלו.
ב-1 במרץ 2024 הודיעו המרכזים לבקרת מחלות ומניעתן כי תקופת הבידוד לחולי קורונה תקוצר ליום אחד, בדומה לחולי שפעת וחולי hRSV.
ביולי 2024 חלה נשיא ארצות הברית ג'ו ביידן בקורונה.
באוגוסט 2024 בוטלה ועידה של המפלגה הרפובליקנית שאמורה הייתה להתקיים בג'קסונוויל, פלורידה, בגלל גל תחלואה שבו מתו אלפי אנשים.
במרץ 2025, בכהונתו השנייה של דונלד טראמפ כנשיא ארצות הברית, קוצצו מיליארדי דולרים שהוקצו לחקר הקורונה במכונים הלאומיים לבריאות ובמרכזים לבקרת מחלות ומניעתן.
הקיצוצים השפיעו על מגוון רחב של פרויקטים, בהם פיתוח חיסונים, חקר השפעות ארוכות טווח של הקורונה ומוכנות למגפה.
למרות שהיחס אל מחלת הקורונה בארצות הברית הוא כאל מגפה שדעכה, נותרו אחוזים גבוהים של תחלואה, אשפוז ותמותה עד היום (נכון לאפריל 2025).
בכל שבוע מדווחים עשרות אלפי מקרים חדשים של נדבקים בקורונה, וכ-1,000 בני אדם מתים מקורונה בכל שבוע בארצות הברית.
לדוגמה, באוקטובר 2024 דווח על כ-70,000 חולי קורונה חדשים ו-1,189 מקרי מוות בשבוע מקורונה, ובמהלך כל שנת 2024 מתו בארצות הברית מעל ל-44,000 בני אדם לאחר שחלו בקורונה.
מגפת הקורונה בג'יבוטי היא התפרצות כחלק ממגפת הקורונה הכלל עולמית.
הנגיף החל להתפשט במדינה במרץ 2020. נכון ליוני 2021 לא נרשמה התפרצות משמעותית של המגפה בג'יבוטי.
ב־15 במרץ 2020 השעתה רשות התעופה האזרחית בג'יבוטי את כל טיסות הנוסעים מהמדינה ואליה.
ב-18 במרץ דווח על המקרה הראשון בג'יבוטי של הידבקות במחלה: חייל מיחידה צבאית ספרדית (בג'יבוטי נוכחים באופן קבוע כוחות צבא מארצות הברית, סין, צרפת, איטליה, יפן וספרד) שהגיע בטיסה ב-14 במרץ למדינה, נמצא שלושה ימים אחר כך חולה במחלה.
כל החיילים ששהו איתו בטיסה נשלחו לבידוד בבסיס צרפתי.
ארגון הבריאות העולמי סיפק לג'יבוטי ציוד הגנה אישי.
ב-25 במרץ, דווח על 11 חולים במדינה.
מגפת הקורונה זוהתה לראשונה בדרום אפריקה במרץ 2020.
המקרה הראשון של קורונה אושר ב-5 במרץ 2020 בגבר ששב מאיטליה בתחילת החודש.
ב-23 במרץ, עלה מספר החולים ל-402. מאוחר יותר באותו ערב פנה הנשיא סיריל רמפוזה לאומה והכריז על הסגר כללי של 21 יום מחצות 26 במרץ ועד 16 באפריל.
כוחות ההגנה של דרום אפריקה סייעו לממשלה לאכוף את העוצר.
בפועל, הסגר הוארך לפחות עד סוף חודש אפריל.
כמות הנדבקים היומית החלה לקטון.
כתוצאה מההסגר, נצפו אריות ישנים על מספר כבישים במדינה.
נצפו גם פינגווינים משוטטים ברחובות הנטושים.
בצל הסגר, קהילות עניות התלוננו על מחסור במזון, אחרי שהכסף השחור שממנו התפרנסו רבים מהעובדים בהן חדל מלהגיע.
דווח על מקרי שוד וביזה.
חוסר השוויון בדרום אפריקה נחשב לאחד החמורים בעולם, ולפי מחקר של הלשכה המרכזית לסטטיסטיקה משנת 2017 ל-20% מבתי האב במדינה, שבה חיו 57 מיליון בני אדם, אין גישה הולמת למזון.
בסוף אפריל הוחלט על אסטרגית יציאה מהסגר הכוללת 5 שלבים כששלב 1 הוא השלב המקל.
אחרי חודש, החל שלב 4.
ביולי, הנשיא הכריז על חידוש העוצר הלילי, בשל עומס על בתי החולים.
אחרי שורת הקלות, חל זינוק מחודש במספר הנדבקים בנגיף.
בנוסף, חודש האיסור על שתית אלכוהול.
הנשיא רמפוזה אמר בנאום כי המדינה לא יכלה להרשות לעצמה עומס על בתי חולים והמרפאות כתוצאה מנזקי האלכוהול.
באמצע אוגוסט הנשיא הודיע על הקלה בהגבלות, כולל הצו שאסר על מכירת אלכוהול וטבק.
המדינה הייתה בשלב 2. בדומה לשלב 3, הותרה התקהלות עד 50. העוצר הלילי היה מעשר.
ב-21 בספטמבר, החל שלב 1 והיו כמה הקלות.
לדוגמה, הותרו התקהלויות של 200 בחוץ ו-500 בפנים.
הקלות נוספות החלו ב-12 בנובמבר.
מאז אמצע נובמבר, התחלואה חזרה לעלות.
בתחילת דצמבר, הודקו מגבלות במספר אזורים.
ב-14 בדצמבר הודיע הנשיא על סגירת כמה חופים, הורדת מספר האנשים בהתקהלות והחמרת צעדים אחרים.
נתגלתה תשנית של הנגיף שנחשדה כמדבקת יותר, וריאנט בטא של נגיף הקורונה.
ב-28 בדצמבר הודיע הנשיא כי המדינה תחזור לרמת 3 למשך 14 יום.
הוטל עוצר לילי והיו איסור על מכירת אלכוהול, סגירת שירותים ציבוריים כמו חופים ואגמים, חובת עטיית מסכות בפומבי ועוד.
ההגבלות נמשכו במהלך ינואר 2021. בתחילת פברואר, ניתנו הקלות שונות לאחר ירידה בתחלואה.
מקורו היה מוטציה B.1.617 של נגיף הקורונה, וריאנט דלתא של נגיף הקורונה..
ב-31 במאי הוקשחו ההנחיות והמדינה עלתה לשלב 2 בסולם ההנחיות.
ב-15 ביוני, עלתה המדינה לשלב 3. ב-28 ביוני עלתה לשלב 4 וכך נכנסה לסגר כמעט מלא.
ב-25 ביולי 2021 הורדה המדינה לשלב 3 עם התאמות.
ב-13 בספטמבר 2021 נכנס לתוקף שלב 2 עם התאמות, וב-1 באוקטובר 2021 הוקלו הגבלות נוספות על ידי מעבר לשלב 1 עם התאמות.
בסוף נובמבר, היה זינוק במספר הנדבקים והתגלה בה וריאנט אומיקרון של נגיף הקורונה.
ב-30 בדצמבר הוחלט על הסרת ההגבלות: הסרה מיידית של העוצר הלילי בין חצות לשעה 04:00. בנוסף, במתחמים סגורים יכלו להתקהל עד 1,000 איש, ועד 2,000 בשטח פתוח.
חנויות לממכר משקאות אלכוהוליים הורשו לחזור לפעול עד השעה 11 בלילה.
כמות הנדבקים המדווחת התייצבה סביב 3000 ביום.
לאחר שירדו המספרים מאז ההתפרצות של נובמבר-דצמבר 2021 לסביבות 1,400 מקרים ידועים ביום, באפריל 2022 חלה עליה.
מגפת הקורונה בגינאה המשוונית פרצה ב-14 במרץ 2020, לאחר אישה בת 42 שחזרה לגינאה המשוונית ממדריד אובחנה חיובית לנגיף.
ב-18 במרץ, אושרו בסך הכל 4 מקרים.
כל המקרים היו מהטיסה הבין יבשתית.
ב-19 במרץ, אושרו 2 מקרים חדשים ובסך הכל אושרו 6 מקרים.
מקרה חדש אחד היה גבר פורטוגזי בן 46, שנכנס לטיסה הבין-יבשתית; המקרה השני היה גבר ספרדי בן 68, שנכנס בטיסת אייר פראנס.
נכון ל-24 במרץ, ישנם 9 חולים במדינה, כולם נדבקו מחוץ למדינה.
טרם נרשמו מקרים מאושרים של התפשטות קהילתית במדינה.
מגפת הקורונה התפשטה לגמביה ב-17 במרץ 2020.
גמביה דיווחה על המקרה הראשון של נגיף הקורונה אישה בת 20 שחזרה מבריטניה ב-17 במרץ.
ב-18 במרץ 32 נוסעים שהגיעו מבריטניה נכנסו להסגר בבית מלון בבנג'ול.
ב-26 במרץ דווח על מקרה מוות ראשון במדינה כתוצאה מהנגיף.
ב-18 במרץ 2020 סגר הנשיא אדאמה בארו את בתי הספר ואסר כל כינוס במשך 21 יום.
ב-19 במרץ 2020 הודיעה האספה הלאומית כי ישיבותיה יושעו.
ועדת האמת, הפיוס והפיצויים שחוקרת את הנשיא לשעבר יחיא ג'אמה הושעתה גם היא.
באותו יום הושבתו 13 טיסות ממדינות באירופה, והוטל הסגר חובה לנוסעים המגיעים מ-47 מדינות.
כל משחקי הכדורגל במדינה בוטלו.
מגפת הקורונה, בה חלו המונים במחלת נגיף קורונה, התפשטה לגרמניה בסוף ינואר 2020.
ב-28 בינואר 2020, דיווחה גרמניה על מקרה ראשון של הידבקות בנגיף הקורונה בשטחה.
ב-8 במרץ משרד הבריאות בגרמניה הודיע כי הוא ממליץ על ביטול אירועים בהם יש יותר מאלף משתתפים.
ב-9 במרץ דווח על מקרה מוות ראשון של חולה בנגיף הקורונה.
ב-16 במרץ הודיע שר החוץ הגרמני, הייקו מאס, כי משרד החוץ ביחד עם חברת התעופה הגרמנית לופטהנזה, חברות תעופה נוספות, רשויות התעופה במדינה והצבא הגרמני, על הפעלת "רכבת אווירית" שמטרתה להשיב חזרה לגרמניה נופשים, תיירים ואנשי עסקים שנשארו ללא דרך לחזור לגרמניה.
באותו יום, הודיעה גרמניה על הגבלת המעבר בגבולות לצורכי העברת סחורות ונסיעת עובדים בלבד.
ב-17 במרץ דווח כי שגריר ישראל בגרמניה, ג'רמי יששכרוף והציר בשגרירות ישראל בברלין אהרון שגיא אובחנו כחולים בנגיף הקורונה.
ב-28 במרץ דווח כי השגריר החלים מנגיף הקורונה.
ב-22 במרץ הודיע דובר ממשלת גרמניה הודיע כי קנצלרית גרמניה, אנגלה מרקל נכנסה לבידוד ביתי לאחר שהייתה במגע עם רופא שאובחן כחולה בנגיף הקורונה.
באותו יום, הנחתה קנצלרית גרמניה אנגלה מרקל את אזרחי מדינתה שלא להתקהל בקבוצות של יותר משני בני אדם.
ב-23 במרץ הודיעה הממשלה הגרמנית על הנפקת אג"ח בסכום של 156 מיליארד אירו, ואישרה גיוס חוב עתידי של עד 200 מיליארד אירו לפי הצורך.
במקביל תוקם קרן ייעודית של 600 מיליארד אירו לתמיכה בחברות שנכנסו למצוקה בעקבות משבר הקורונה.
ב-26 במרץ החליטה ממשלת גרמניה להעניק חבילת תמיכה למגזר התרבותי והיצירתי בסכום של 50 מיליארד אירו.
שר הכלכלה של מדינת הסן בגרמניה, תומאס שפר, התאבד בסוף חודש מרץ לאור ההשפעות הכלכליות של התפרצות הנגיף.
במהלך מרץ, כשהתברר כי המשק הגרמני עשוי להיות מושבת, העבירה הממשלה בברלין בחקיקה מהירה חבילה המאפשרת בעצם "יד חופשית" לחברות לפנות לתוכנית Kurzarbeit.
התוכנית בוצעה ב-2008. כשהשלכות המשבר הכלכלי של 2008 הכו בתעשייה הגרמנית, הפתרון שמצאה הממשלה כדי למנוע אבטלה היה מתן אפשרות לחברות להעביר את עובדיהן לעבודה במשמרות, במקום לפטר אותם.
באמצע אפריל, החלה יציאה הדרגתית מהסגר.
כמהלך ראשון, חנויות מסוימות אשר שטחן קטן מ-800 מ"ר, הורשו להיפתח תחת מגבלות.
עם העסקים הללו יימנו חנויות ספרים וסוכנויות רכב.
נכון לאפריל, מסעדות, ברים, בתי קפה, בתי קולנוע נשארו סגורים.
ב-6 במאי, הודיעה מרקל על שורה של הקלות חדשות: כל החנויות יפתחו וגם המסעדות, בתי ספר יחזרו בהדרגה, הותר להיפגש עם אנשים שלא גרים באותה דירה.
באותו היום, מקדם ההדבקה היה 0.65, כך לפי מכון רוברט קוך.
שתי ערים נכנסו לסגר מחודש עקב התפרצויות.
בשל התפרצויות שמקורן מפעל, הוטלו מגבלות ב-2 ערים.
ראש ממשלת נורדריין-וסטפאליה, ארמין לאשט, אמר כי "אמצעי המניעה" שהוטלו באזור גוטרסלו, שבו חיים כ-360 אלף איש, יימשכו עד 30 ביוני.
הוכרז סגר גם במחוז ווארנדורף.
שר הבריאות של מדינת המחוז, קארל-יוזף לאומן, הכריז על הסגר השני בטענה שיש לנקוט צעדים "כדי להגן על האוכלוסייה".
אלה היו התפרצויות מקומיות ומגמת הירידה בתחלואה נמשכה (מקדם ההדבקה היה 0.72).
באמצע יולי, ממשלות גרמניה הפדרלית והאזורית הסכימו על אמצעי סגר קשוחים וממוקדים יותר במטרה לדכא התפרצויות מקומיות ולמנוע גל שני.
באוקטובר, ברמה הפדרלית, ממשלת גרמניה המליצה לאסור על התקהלות של יותר מ-25 בני אדם בחלל סגור ויותר מ-50 באזור פתוח, אך מדינות המחוז היו רשאיות עדיין לאמץ או לדחות את ההמלצה הזו.
בהמשך הוחלט על סגר חלקי ארצי.
מ-2 בנובמבר הוגבלו המפגשים הפרטיים לעשרה אנשים, לכל היותר משני משקי בית.
נקבע שמסעדות, ברים, תיאטראות, בתי קולנוע, בריכות וחדרי כושר ייסגרו והקונצרטים יבוטלו.
בנוסף לכך, אירועי ספורט מקצועיים יתאפשרו רק ללא צופים.
אנשים נתבקשו לא לערוך מסיבות פרטיות, והלינה במלונות התאפשרה רק בנסיעות עסקים הכרחיות.
עם זאת, הוחלט שבתי הספר ומעונות היום יישארו פתוחים, וכך גם בתי התפילה והחנויות, כל עוד הם מקפידים על כללי הריחוק החברתי וההיגיינה.
באמצע נובמבר, התקשו מרקל ומדינות גרמניה להסכים על הגבלות חדשות ולכן פורסמו המלצות ובהן: הימנעות מכל קשר חברתי שאינו נחוץ, ויתור על מסיבות פרטיות, צמצום מפגשים לשני משקי בית בלבד.
בסוף נובמבר, הוחמר הסגר החלקי.
בתיכונים ילמדו מרחוק, מפגשים פרטיים יתאפשרו בין שני משקי בית בלבד ועד 5 אנשים.
בחלק מהאזורים היו הגבלות מחמירות יותר בשל תחלואה גבוהה יחסית.
ב-13 בדצמבר הוכרז סגר מלא מ-16 לחודש, שיכלול גם השעיית הלימודים בבתי הספר, סגירת כל החנויות שאינן הכרחיות והמלצה לא לצאת מהבתים שלא לצרכים חיוניים.
יוטלו עוצרי לילה על מוקדי התפרצות חמורים במיוחד.
ב-5 בינואר 2021 הוחמר הסגר במוקדי התפרצות.
ב-19 בינואר דווח כי התגלתה מוטציה חדשה של הנגיף בבוואריה.
הובע חשש גם מהתפשטות אפשרית של המוטציה הבריטית.
גרמניה ירדה מממוצע יומי של יותר מ-160 מקרים חדשים ל-100 אלף תושבים לפחות מ-75 מקרים.
בעוד שבדצמבר נרשמו במדינה יותר מ-25 אלף מקרים ביום, ב-10 בפברואר נרשמו כ-7,000 מקרים בלבד.
סוכם שהסגר יוארך ומדינות המחוז יוכלו לפתוח את מערכת החינוך בהתאם לנתוני תחלואה.
אנגלה מרקל עודדה את השימוש בבדיקות מהירות (בדיקות אנטיגן שנחשבו מהירות אך פחות מדויקות), שהחל מהשבוע שעבר היו זמינות לקנייה בבתי מרקחת ובאינטרנט ומותרות לשימוש לכל אדם.
בתחילת מרץ נוספו הקלות והוחלט שיורשו התושבים לקיים פגישות של יותר משני משקי-בית.
באזורים שבהם שיעור התחלואה נמוך יתאפשר לפתוח חנויות שאינן מוגדרות חיוניות, מוזאונים ומקומות נוספים תחת הגבלות מסוימות.
עד אמצע מרץ נפתחו בתי ספר בהדרגה.
לאחר עלייה בתחלואה, הסגר הוארך והממשלה הפדרלית החליטה להשיב הגבלות חמורות על החיים הציבוריים אם שיעור התחלואה באזור מסוים יעבור את רף ה-100 מקרים ל-100 אלף תושבים בשבועיים.
הקבינט הגרמני החליט ב-13 באפריל לשנות את החוק במדינה כך שיחייב את מדינות המחוז לאמץ "צעדי חירום" נגד הקורונה, גם בניגוד לרצונן.
בין הצעדים היו עוצר לילי בין תשע בלילה לחמש בבוקר.
החוק אושר סופית ב-23 באפריל.
במאי החלו הקלות באזורים השונים.
החל ממרץ הייתה חובה להציג בדיקה שלילית עדכנית לפני כל פעילות: קנייה בחנויות, ביקור ב"איקאה", תספורת, סיור בגלריה או אפילו ישיבה בחוץ במסעדה או בבית קפה.
נעשה שימוש רב בבדיקות אנטיגן מהירות.
ביולי תועדה עליה בכמות הנדבקים.
באוגוסט הוחלט שבדיקות מהירות יפסיקו להיות בחינם.
זאת החל מ-10 באוקטובר 2021. הוחלט לשנות את רף ההגבלות מהדברים למאושפזים על רקע נתוני ההתחסנות במדינה.
בנובמבר 2021, התמודדה המדינה עם גל קורונה נוסף.
הרשויות בגרמניה גם הודיעו כי באזורים בהם יש התפרצויות חריפות תתקבל מדיניות דומה לזו שמיושמת באוסטריה, ורק מחוסנים או מחלימים יוכלו להיכנס למקומות סגורים מסוימים.
כמות הנוכחים במפגשים הוגבלה ל-5.
ב-2 בדצמבר, אנגלה מרקל ומחליפה המיועד אולף שולץ הודיעו על שורת הגבלות חדשות בניסיון לבלום את הגל הרביעי של המגפה.
ביניהן, הטלת סגר על מי שאינו מחוסן.
בנוסף, הוחלט כי בכל אזור שבו שיעור התחלואה גבוה מ-350 מקרים ל-100 אלף תושבים בשבוע ייסגרו הברים והמועדונים.
ברוב שטח גרמניה, כולל המזרח לשעבר, בוואריה ובאדן-וירטמברג, שיעור התחלואה גבוה מערך זה.
ב-22 בדצמבר, הודיע קנצלר גרמניה החדש אולף שולץ כי החל מ-28 בדצמבר, כלומר לפני חגיגות השנה הגרגוריאנית החדשה אך אחרי חג המולד, במסגרת ההגבלות תאסור גרמניה על התקהלויות פרטיות של יותר מ-10 אנשים – וגם אלה יוכלו להיפגש רק אם כולם מחוסנים או מחלימים.
הוא הודיע גם כי הוא וראשי 16 מדינות המחוז בגרמניה, שהם אלו שקובעים בפועל את הגבלות הקורונה, הסכימו על איסור כניסת צופים למשחקי ספורט גדולים.
בפברואר 2022, החליטו על הסרה מתונה של הגבלות עם השבת חלק מההתקהלויות כמו אישור לעשרת אלפים צופים באצטדיוני הכדורגל.
במרץ, בבתי החולים, הורגש מחסור בעובדים בגלל התחלואה והבידוד לנחשפים, וכמה מהם נאלצו להגביל טיפולים רפואיים.
למרות זאת הסירו בגרמניה את כל המגבלות למעט חובת מסכות בתחבורה ציבורית ובבתי אבות.
גל התחלואה האחרון היה בשיאו בחודש מרץ ומאז הוא דעך.
מקרים ראשונים של נגיף הקורונה אובחנו לראשונה בהולנד בסוף פברואר 2020 כחלק ממגפת הקורונה העולמית.
ב-27 בפברואר מסרו רשויות הבריאות בהולנד כי מקרה ראשון של נגיף הקורונה התגלה בשטחה, לאחר שאזרח המתגורר במדינה חזר מצפון איטליה ובדיקתו לנגיף העלתה תוצאה חיובית.